
ΑΘΗΝΑ 8/9/2026
ΑΡ.ΠΡΩΤ.: 1001
ΑΠΟΦΑΣΗ ΓΕΝΙΚΟΥ ΣΥΜΒΟΥΛΙΟΥ

4 ΣΕΠΤΕΜΒΡΙΟΥ 2026


Με μεγάλη επιτυχία πραγματοποιήσαμε την κινητοποίηση της ΠΟΕΔΗΝ Παρασκευή 4/9/2026 με συγκέντρωση στις 8.30π.μ. στο ΙΠΠΟΚΡΑΤΕΙΟ Νοσοκομείο Θεσσαλονίκης και πορεία στο Υπουργείο Μακεδονίας Θράκης. Μεγάλη η συμμετοχή των εργαζομένων με συμμετοχή αντιπροσωπειών από όλες τις Υγειονομικές Μονάδες της Βορείου Ελλάδας. 


Αναδείξαμε τις παθογένειες της Δημόσιας Υγείας, Πρόνοιας, ΕΚΑΒ και τα δίκαια αιτήματα των εργαζομένων, όπως αναλυτικά περιγράφονται στο Δελτίο Τύπου της ΠΟΕΔΗΝ. Παράλληλα κάναμε γνωστά τα προβλήματα των Υγειονομικών Μονάδων της Βόρειας Ελλάδας (983/1.9.2026) όπως μας τα περιέγραψαν οι Διοικήσεις των Σωματείων Εργαζομένων και κοινοποιήσαμε τα αιτήματά μας στον Πρωθυπουργό της χώρας (982/31.8.2026). 

Είμαστε αποφασισμένοι με το ίδιο διεκδικητικό πλαίσιο δυναμικά να συνεχίσουμε τους Αγώνες.

ΑΠΟΦΑΣΙΖΟΥΜΕ


Προετοιμασία και μαζική συμμετοχή στις κινητοποιήσεις που θα οργανωθούν από την ΑΔΕΔΥ για την επαναχορήγηση του 13ου και 14ου μισθού.
Μεγάλη Πανυγειονομική Πανελλαδική Κινητοποίηση το πρώτο 15ημερο του Νοέμβρη στην Αττική (συγκέντρωση Πλατεία Μαβίλη 8.30πμ και πορεία στο Υπουργείο Υγείας). Η ακριβής ημερομηνία θα ανακοινωθεί κατόπιν απόφασης της Εκτελεστικής Επιτροπής, αφού προσδιοριστούν οι ημερομηνίες των κινητοποιήσεων της ΑΔΕΔΥ. 
Εξουσιοδοτούμε την Εκτελεστική Επιτροπή της ΠΟΕΔΗΝ για λήψη αποφάσεων έως την σύγκλιση του νέου Γενικού Συμβουλίου που θα γίνει την επόμενη ημέρα της Πανελλαδικής Πανυγειονομικής Κινητοποίησης στην Αττική. 
ΓΙΑ ΤΗΝ Ε.Ε. ΤΗΣ ΠΟΕΔΗΝ
Ο ΠΡΟΕΔΡΟΣ

